LIITE

LOMAKE YRITYSKESKITTYMÄN ILMOITTAMISTA VARTEN NEUVOSTON ASETUKSEN (EY) N:o 139/2004 MUKAISESTI

(CO-LOMAKE)

JOHDANTO

A. CO-lomakkeen tarkoitus

(1) Tässä CO-lomakkeessa selvitetään, mitä tietoja ilmoituksen tekijöiden on annettava ilmoittaessaan Euroopan komissiolle ehdotetusta sulautumasta, yrityskaupasta tai muunlaisesta keskittymästä. Euroopan unionin yrityskeskittymien valvontajärjestelmä on vahvistettu yrityskeskittymien valvonnasta annetussa neuvoston asetuksessa (EY) N:o 139/2004 ( 1 ) ja sen täytäntöönpanosta [.. päivänä ..kuuta 2023] annetussa komission asetuksessa (EU) [X/2023] ( 2 ) , jäljempänä ”täytäntöönpanoasetus”, johon tämä CO-lomake on liitetty. Lisäksi on otettava huomioon Euroopan talousalueesta tehdyn sopimuksen ( 3 ) , jäljempänä ”ETA-sopimus”, vastaavat määräykset.

B. Ilmoitusta edeltävät yhteydenotot ja vapautuspyynnöt

1. CO-lomakkeella pyydettävien tietojen eri tyypit

(2) CO-lomakkeessa edellytetään seuraavia tietoja: (a) perustiedot, jotka tarvitaan periaatteessa kaikkien keskittymien arvioinnissa (jaksot 1–10); (b) tiedot tehokkuushyödyistä (jakso 11); (c) yhteisyritysten tapauksessa annettavat tiedot (jakso 12).

(3) Jaksoissa 1–10 pyydetyt tiedot on periaatteessa toimitettava kaikissa tapauksissa, joten ne ovat edellytys täydelliselle ilmoitukselle. Jaksossa 11 pyydetään ilmoitetun liiketoimen tehokkuushyödyistä tietoja, jotka ilmoittavat osapuolet voivat toimittaa, jos ne toivovat komission ottavan huomioon tehokkuusväittämät heti alusta saakka. Jakson 12 tiedot on toimitettava aina kun kyse on yhteisyrityksestä; näissä tapauksissa nämä tiedot ovat edellytys täydelliselle ilmoitukselle.

2. Tiedot, jotka eivät ole kohtuudella saatavissa

(4) Poikkeuksellisissa olosuhteissa jotkin tässä CO-lomakkeessa vaaditut tiedot eivät ehkä ole tietoja ilmoittavien osapuolten kohtuudella saatavissa joko kokonaan tai osittain (esim. kun kiistanalaisen tarjouksen tapauksessa kohdeyritystä koskevia tietoja ei ole saatavilla). Tässä tapauksessa ilmoittavat osapuolet voivat pyytää komissiota luopumaan velvoitteesta toimittaa kyseiset tiedot tai muusta CO-lomakkeen kyseiseen tietoon liittyvästä vaatimuksesta. Pyyntö olisi toimitettava kohdassa B.4 annettujen ohjeiden mukaisesti.

3. Tiedot, jotka eivät ole komissiolle tarpeen asian tutkimiseksi

(5) Komissio voi täytäntöönpanoasetuksen 4 artiklan 2 kohdan nojalla myöntää poikkeuksen velvoitteesta toimittaa jotkin CO-lomakkeeseen kuuluvat tiedot tai asiakirjat tai muusta vaatimuksesta, jos komissio katsoo, että näiden velvoitteiden tai vaatimusten noudattaminen ei ole tarpeen asian tutkinnan kannalta.

(6) Täytäntöönpanoasetuksen 4 artiklan 2 kohtaa voitaisiin joissain tapauksissa soveltaa varsinkin tämän CO-lomakkeen kohdissa 3.4, 3.5, 3.6 ja 3.7 sekä jaksossa 10 tarkoitettuihin tietoihin, joskin ne voivat joissain muissa tapauksissa olla välttämättömiä komission suorittamaa arviointia varten.

(7) Tällaisissa tapauksissa ilmoittavat osapuolet voivat pyytää komissiota luopumaan velvoitteesta toimittaa kyseiset tiedot tai muusta CO-lomakkeen kyseiseen tietoon liittyvästä vaatimuksesta. Pyyntö olisi toimitettava kohdassa B.4 annettujen ohjeiden mukaisesti.

4. Ilmoitusta edeltävät yhteydenotot ja vapautuspyynnöt

(8) Ilmoittavia osapuolia kehotetaan käymään ilmoitusta edeltävää keskustelua kaikissa normaalitapauksissa CO-lomakkeen luonnoksen pohjalta. Mahdollisuus ilmoitusta edeltävään yhteydenpitoon on palvelu, jonka komissio tarjoaa ilmoituksen tekijöille valmistellakseen keskittymän virallista käsittelyä. Ilmoitusta edeltävä yhteydenpito ei ole pakollista, mutta erittäin hyödyllistä sekä ilmoittaville osapuolille että komissiolle päätettäessä muun muassa CO-lomakkeessa annettavien tietojen täsmällisestä määrästä, ja tarvittavien tietojen määrä vähenee useimmiten tuntuvasti sen ansiosta.

(9) Ilmoittavilla osapuolilla on mahdollisuus esittää ilmoitusta edeltävän yhteydenpidon aikana vapautuspyyntöjä. Komissio käsittelee vapautuspyynnöt, jos jokin seuraavista edellytyksistä täyttyy: (a) ilmoittavat osapuolet esittävät riittävät perustelut sille, miksi kyseiset tiedot eivät ole kohtuudella saatavilla, ja esittävät parhaan arvionsa puuttuvista tiedoista yksilöiden arvioiden perusteena olevat lähteet. Ilmoittavien osapuolten on mahdollisuuksien mukaan ilmaistava, mistä komissio tai kyseinen jäsenvaltio ja EFTA-valtio voisi saada kyseiset vaaditut tiedot; (b) ilmoittavat osapuolet esittävät riittävät perustelut sille, miksi kyseiset tiedot eivät ole tarpeen asian tutkimiseksi.

(10) Vapautuspyynnöt olisi tehtävä itse CO-lomakkeen luonnoksessa (kyseisen jakson tai kohdan alussa). Komission kilpailun pääosasto, jäljempänä ”kilpailupääosasto”, käsittelee vapautuspyynnöt CO-lomakkeen luonnoksen tarkastelun yhteydessä. Kilpailupääosasto tarvitsee vapautuspyyntöön vastaamiseen yleensä viisi työpäivää.

(11) Selvyyden vuoksi todetaan, että vaikka komissio olisikin hyväksynyt sen, että jokin tässä CO-lomakkeessa pyydetty tieto voidaan jättää pois CO-lomakkeella tehdystä ilmoituksesta, se ei millään tavalla estä komissiota pyytämästä tätä nimenomaista tietoa milloin tahansa menettelyn aikana, erityisesti sulautuma-asetuksen 11 artiklan mukaisella tietopyynnöllä.

(12) Ilmoituksen tekijöiden on hyvä tutustua kilpailupääosaston laatimiin yrityskeskittymien valvontamenettelyjä koskeviin parhaisiin käytänteisiin ( Best Practices on the conduct of EC merger control proceedings ), jotka julkaistaan kilpailupääosaston verkkosivuilla ja joita päivitetään ajoittain. Niissä annetaan ilmoitusta edeltävää yhteydenpitoa ja ilmoitusten laatimista koskevia ohjeita.

C. Ilmoituksen on oltava todenmukainen ja täydellinen

(13) Kuten kohdassa B.1 selitetään, jaksoissa 1–10 pyydetyt tiedot on periaatteessa toimitettava kaikissa normaalitapauksissa ( 4 ) , joten ne ovat edellytys täydelliselle ilmoitukselle. Kaikki vaaditut tiedot on toimitettava CO-lomakkeen asianmukaisessa osiossa ja tietojen on oltava todenmukaisia ja täydellisiä.

(14) Erityisesti on huomattava seuraava: (a) sulautuma-asetuksen 10 artiklan 1 kohdan ja täytäntöönpanoasetuksen 5 artiklan 2 ja 4 kohdan mukaisesti sulautuma-asetukseen sisältyvät ilmoitukseen liittyvät määräajat eivät ala kulua ennen kuin komissio on vastaanottanut kaikki tiedot, jotka ilmoituksessa on annettava. Tämän tarkoituksena on varmistaa, että komissio voi tutkia ilmoitetun keskittymän sulautuma-asetuksessa säädettyjen tiukkojen määräaikojen puitteissa; (b) ilmoituksen tekijän tai tekijöiden on ilmoitusta valmistellessaan tarkastettava, että komissiolle ilmoitettavien yhteyshenkilöiden nimet ja numerot, erityisesti sähköpostiosoitteet, ovat oikeita, asianmukaisia ja ajan tasalla; (c) ilmoituksessa annettuja virheellisiä tai harhaanjohtavia tietoja pidetään täytäntöönpanoasetuksen 5 artiklan 4 kohdan mukaisesti epätäydellisinä tietoina; (d) pyydetyt yhteystiedot on ilmoitettava kilpailupääosaston verkkosivuillaan määrittelemässä muodossa (5). Tutkintaprosessin asianmukaisen sujumisen varmistamiseksi on tärkeää, että yhteystiedot pitävät paikkansa. Tätä varten ilmoittajien on varmistettava, että ilmoitetut sähköpostiosoitteet ovat henkilösidonnaisia ja liittyvät yksittäisiin yhteyshenkilöihin, eivätkä ole yrityksen yleisiä asiointisähköpostiosoitteita (kuten info@, myynti@). Komissio voi todeta ilmoituksen puutteelliseksi, jos yhteystiedot on ilmoitettu väärin; (e) sulautuma-asetuksen 14 artiklan 1 kohdan a alakohdan mukaan komissio voi määrätä ilmoituksen tekijöille sakon, joka on enintään 1 prosentti kyseisten yritysten kokonaisliikevaihdosta, jos ne tahallaan tai tuottamuksesta antavat virheellisiä tai harhaanjohtavia tietoja. Lisäksi komissio voi sulautuma-asetuksen 6 artiklan 3 kohdan a alakohdan ja 8 artiklan 6 kohdan a alakohdan nojalla kumota päätöksensä ilmoitetun keskittymän soveltuvuudesta sisämarkkinoille, jos päätös on perustunut sellaisiin virheellisiin tietoihin, joista jokin keskittymän osapuolista on vastuussa.

D. Ilmoitusmenettely

(15) Tässä CO-lomakkeessa vaaditut tiedot on esitettävä CO-lomakkeen jaottelua ja numerointia noudattaen, minkä lisäksi on allekirjoitettava jaksossa 13 oleva vakuutus ja liitettävä ilmoitukseen liiteasiakirjat. Jos yhdessä kohdassa vaaditut tiedot ovat osittain (tai kokonaan) päällekkäisiä toisessa kohdassa vaadittujen tietojen kanssa, samoja tietoja ei pitäisi toimittaa kahteen kertaan, vaan olisi käytettävä täsmällistä ristiviittausta.

(16) CO-lomakkeen on oltava kunkin ilmoituksen tekijän puolesta lain nojalla toimimaan valtuutettujen henkilöiden tai ilmoituksen tekijän tai tekijöiden yhden tai useamman valtuutetun edustajan allekirjoittama. Asianomaiset valtuutusasiakirjat on esitettävä CO-lomakkeen liitteenä. Ilmoituksia (myös allekirjoituksia) koskevat tekniset vaatimukset ja ohjeet esitetään Euroopan unionin virallisessa lehdessä .

(17) Tämän CO-lomakkeen jaksojen 6, 8, 9 ja 10 osalta ilmoituksen tekijöitä kehotetaan harkitsemaan, olisiko nämä jaksot selvyyden vuoksi parasta esittää numeroinnin mukaisessa järjestyksessä vai voidaanko ne ryhmitellä tarkasteltaessa yksittäisiä vaikutusalaan kuuluvia markkinoita (tai vaikutusalaan kuuluvien markkinoiden ryhmää).

(18) Selkeyden vuoksi tietyt tiedot voidaan esittää liitteissä. On kuitenkin tärkeää, että kaikki olennaiset avaintiedot, erityisesti osapuolten ja niiden suurimpien kilpailijoiden markkinaosuuksia koskevat tiedot, esitetään varsinaisessa CO-lomakkeessa. Liitteitä on käytettävä vain täydentämään CO-lomakkeessa annettuja tietoja.

(19) Liiteasiakirjat on toimitettava niiden alkuperäisellä kielellä. Jos tämä ei ole jokin unionin virallisista kielistä, ne on käännettävä menettelykielelle (täytäntöönpanoasetuksen 3 artiklan 4 kohta).

(20) Liiteasiakirjat voivat olla jäljennöksiä alkuperäisistä. Tässä tapauksessa tietojen toimittajan on todistettava ne oikeiksi ja täydellisiksi.

E. Luottamuksellisuus ja henkilötiedot

(21) Euroopan unionin toiminnasta tehdyn sopimuksen 339 artiklan, sulautuma-asetuksen 17 artiklan 2 kohdan sekä ETA-sopimuksen vastaavien määräysten ( 6 ) mukaisesti komissio, jäsenvaltiot, EFTAn valvontaviranomainen ja EFTA-valtiot sekä niiden virkamiehet ja muut niiden palveluksessa olevat eivät saa ilmaista tietoja, jotka on saatu kyseistä asetusta sovellettaessa ja jotka luonteensa perusteella ovat salassa pidettäviä. Tätä periaatetta on sovellettava myös ilmoituksen tekijöiden välisen tietojen luottamuksellisuuden varmistamiseksi.

(22) Jos ilmoituksen tekijä katsoo, että olisi sen etujen vastaista julkaista tai muulla tavoin paljastaa muille osapuolille joitakin pyydettyjä tietoja, tällaiset tiedot olisi toimitettava erikseen niin, että jokaisella sivulla on selkeästi merkintä ”liikesalaisuuksia”. Samalla on esitettävä perustelut sille, miksi näitä tietoja ei pitäisi paljastaa tai julkistaa.

(23) Jos kyseessä on sulautuminen tai yhteishankinta, tai muissa tapauksissa, joissa ilmoituksen täyttää useampi kuin yksi osapuoli, liikesalaisuudet voidaan toimittaa erillisessä tiedostossa/kuoressa mainiten ne liitteinä ilmoituslomakkeessa. Jotta ilmoitusta voidaan pitää täydellisenä, kaikki tällaiset liitteet on sisällytettävä ilmoitukseen.

(24) Tällä CO-lomakkeella toimitettujen henkilötietojen käsittelyssä noudatetaan luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23 päivänä lokakuuta 2018 annettua Euroopan parlamentin ja neuvoston asetusta (EU) 2018/1725 ( 7 )

F. Määritelmiä ja ohjeita tämän CO-lomakkeen täyttämistä varten

(25) Tässä liitteessä käytetään seuraavia määritelmiä: (a) ”Keskittymän osapuolella” tai ”osapuolella” tarkoitetaan sekä hankkivia että hankittavia osapuolia tai sulautuvia osapuolia, mukaan luettuina kaikki yritykset, joista hankitaan määräysvallan tuottava osuus tai jotka ovat julkisen ostotarjouksen kohteena. Jollei toisin ilmoiteta, ”ilmoittavalla osapuolella” ja ”keskittymän osapuolella” tarkoitetaan kaikkia yrityksiä, jotka kuuluvat samaan ryhmään kuin kyseiset osapuolet. (b) ”Merkityksellisillä tuotemarkkinoilla” tarkoitetaan markkinoita, jotka kattavat kaikki tuotteet tai palvelut tai molemmat, joita kuluttaja pitää keskenään vaihdettavissa tai korvattavissa olevina niiden ominaisuuksien, hinnan ja käyttötarkoituksen vuoksi. Merkitykselliset tuotemarkkinat saattavat joissakin tapauksissa muodostua useista yksittäisistä tuotteista tai palveluista tai molemmista, joiden fyysiset ja tekniset ominaisuudet ovat suurelta osin samankaltaisia ja jotka ovat vaihdettavissa keskenään. Merkityksellisten tuotemarkkinoiden määrittelemiseksi on tarpeen muun muassa analysoida tämän määritelmän perusteella syyt, miksi jotkin näiden markkinoiden tuotteet tai palvelut on otettu mukaan ja toiset jätetty pois, ottaen erityisesti huomioon esimerkiksi tuotteiden ja palvelujen korvattavuus, hinnat, kysynnän ristijousto tai muut merkitykselliset tekijät (kuten tarjontapuolen korvattavuus asianmukaisissa tapauksissa). (c) ”Merkityksellisillä maantieteellisillä markkinoilla” tarkoitetaan markkinoita, jotka muodostuvat alueesta, jolla keskittymään osallistuvat yritykset ovat mukana asian kannalta merkityksellisten tuotteiden tai palvelujen tarjonnassa ja kysynnässä, jolla kilpailuolosuhteet ovat riittävän yhtenäiset ja joka voidaan erottaa maantieteellisistä naapurialueista erityisesti kilpailuolosuhteiden huomattavan erilaisuuden perusteella. Merkityksellisten maantieteellisten markkinoiden määrittelyyn vaikuttavia seikkoja ovat muun muassa kyseessä olevien tuotteiden tai palvelujen luonne ja ominaisuudet, markkinoille tulon esteet, kuluttajien mieltymykset, yritysten markkinaosuuksien huomattavat erot verrattuna lähialueisiin tai merkittävät hintaerot. (d) ”Horisontaalisella päällekkäisyydellä” tarkoitetaan keskittymän aiheuttamia päällekkäisyyksiä, kun keskittymän osapuolet harjoittavat liiketoimintaa samoilla merkityksellisillä tuote- ja maantieteellisillä markkinoilla (ottaen huomioon myös kehitysputkessa olevat tuotteet (8)) (9). (e) ”Ei-horisontaalisella suhteella” tarkoitetaan keskittymästä johtuvaa suhdetta, jossa keskittymän osapuolten toiminnot ovat toisiinsa suhteessa, joka ei ole horisontaalinen päällekkäisyys. (f) ”Vertikaalisella suhteella” tarkoitetaan keskittymästä johtuvaa suhdetta, jossa yksi tai useampi keskittymän osapuoli harjoittaa liiketoimintaa tuotemarkkinoilla, jotka edeltävät tai seuraavat tuotemarkkinoita, joilla jokin toinen keskittymän osapuoli toimii (ottaen huomioon myös kehitysputkessa olevat tuotteet) (10). (g) ”Vaikutusalaan kuuluvilla markkinoilla” tarkoitetaan kaikkia merkityksellisiä maantieteellisiä ja tuotemarkkinoita sekä uskottavia vaihtoehtoisia merkityksellisiä maantieteellisiä ja tuotemarkkinoita, joilla osapuolten toimintojen välillä ilmenee horisontaalisia päällekkäisyyksiä tai vertikaalisia suhteita ja jotka eivät täytä edellytyksiä tullakseen arvioiduiksi yksinkertaistettua menettelyä koskevan tiedonannon (11) 5 kappaleen mukaisesti tai jotka eivät kuulu mainitun tiedonannon 8 kappaleen joustolausekkeiden piiriin.

(26) Jaksossa 4 vaaditut taloudelliset tiedot on ilmoitettava euroina kyseisinä vuosina tai muina ajanjaksoina voimassa olevan keskimääräisen vaihtokurssin mukaan.

G. Keskittymään osallistuvien yritysten keräämien määrällisten taloudellisten tietojen kuvaus

(27) Tässä CO-lomakkeessa kuvataan lyhyesti tiedot, joita kukin keskittymään osallistuvista yrityksistä kerää ja tallentaa tavanomaisen liiketoimintansa yhteydessä ja jotka voisivat olla hyödyllisiä määrällisen talousanalyysin kannalta. Kuvauksessa olisi oltava tietoa erityisesti seuraavista: (a) tiedon tyyppi (tiedot myynneistä tai tarjouksista, voittomarginaaleista, hankintamenettelyn yksityiskohdista jne.); (b) jaottelun laajuus (maan, tuotteen, asiakkaan, sopimuksen jne. perusteella); (c) ajanjakso, jolta tietoja on käytettävissä, sekä niiden muoto; (d) datalähde (esimerkiksi CRM-ohjelmistosovellus (Customer Relationship Management) tai ulkopuoliselta taholta hankittu data-aineisto jne.).

(28) Lisäksi kuvataan kyseisen datan käyttöä normaalissa liiketoiminnassa. Erityisesti pyydetään tarvittaessa kuvaamaan edellä tarkoitetun datan pohjalta luodut sisäiset data-aineistot sekä sisäisten raporttien ja analyysien tyypit, kuten liiketoimintastrategia, markkinointisuunnitelmat, investointisuunnitelmat, markkinaselvitykset ja kilpailijaseuranta (esim. vertailut keskittymän osapuolen tuotteiden/palvelujen ja kehitysputkessa olevien tuotteiden ja sen pääkilpailijoiden vastaavien välillä, tai keskittymän osapuolten vastaavien välillä; kilpailijoiden strategiat ja asemointi; SWOT-analyysit ( 12 ) ).

(29) CO-lomaketta ei katsota täydelliseksi, ellei tässä jaksossa pyydettyjä tietoja ole toimitettu.

(30) Keskittymän osapuolet voivat saada lisäohjeita komission kilpailupääosaston laatimista yrityskeskittymien valvontamenettelyjä koskevista parhaista käytänteistä (Best Practices on the conduct of EC merger control proceedings), jotka julkaistaan ja pidetään ajan tasalla kilpailupääosaston verkkosivuilla

H. Komission ja muiden kilpailuviranomaisten välinen kansainvälinen yhteistyö

(31) Komissio kannustaa keskittymän osapuolia helpottamaan komission ja muiden samaa keskittymää tarkastelevien kilpailuviranomaisten välistä kansainvälistä yhteistyötä. Komission kokemuksen mukaan sen ja ETA-alueen ulkopuolisten lainkäyttöalueiden kilpailuviranomaisten välinen hyvä yhteistyö on erittäin hyödyllistä myös keskittymään osallistuvien yritysten kannalta.

(32) Lisäksi komissio kannustaa keskittymän osapuolia luopumaan luottamuksellisuuden suojasta siinä määrin, että komissio voi jakaa tietoja muiden, samaa keskittymää tarkastelevien ETA-alueen ulkopuolisten kilpailuviranomaisten kanssa. Kukin luottamuksellisuuden suojasta luopuminen helpottaa keskittymää koskevaa yhteistä keskustelua ja analyysiä, sillä se antaa komissiolle mahdollisuuden jakaa toisen, samaa keskittymää tarkastelevan kilpailuviranomaisen kanssa merkityksellisiä tietoja, kuten luottamuksellisia liiketoimintatietoja, joita on saatu keskittymän osapuolilta. Tätä varten komissio kannustaa keskittymän osapuolia käyttämään komission laatimaa luottamuksellisuuden suojasta luopumista koskevaa mallia, joka on julkaistu kilpailupääosaston verkkosivuilla ja jota päivitetään ajoittain.

1 JAKSO

Keskittymän kuvaus

1.1. Keskittymää koskeva tiivistelmä, jossa ilmoitetaan keskittymän osapuolet, keskittymän luonne (esimerkiksi sulautuma, yrityskauppa tai yhteisyritys), keskittymän osapuolten toimialat, markkinat, joihin keskittymällä on vaikutusta (tärkeimmät vaikutusalaan kuuluvat markkinat mukaan luettuina ( 13 ) ) ja keskittymän strategiset ja taloudelliset perustelut.

1.2. Enintään 500 sanan pituinen tiivistelmä kohdassa 1.1. vaadituista tiedoista. Tiivistelmä julkaistaan kilpailupääosaston verkkosivuilla ilmoituksen yhteydessä. Tiivistelmä on laadittava siten, että se ei sisällä luottamuksellisia tietoja tai liikesalaisuuksia. Esimerkki (poistetaan ilmoituksesta) Tämä ilmoitus koskee seuraavia yrityksiä: [Yrityksen A koko nimi] ([Yrityksen A lyhytnimi],[Yrityksen A alkuperämaa], joka on yrityksen [yritys X] määräysvallassa [Yrityksen B koko nimi] ([Yrityksen B lyhytnimi],[Yrityksen B alkuperämaa], joka on yrityksen [yritys Y] määräysvallassa [Yritys A] hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan (yrityksessä / osassa yritystä) [yrityksessä B] TAI [Yritys A] sulautuu kokonaisuudessaan sulautuma-asetuksen 3 artiklan 1 kohdan a alakohdan merkityksessä yrityksen [Yritys B] kanssa TAI [Yritys A] ja [Yritys B] hankkivat sulautuma-asetuksen 3 artiklan 1 kohdan b alakohdassa ja 3 artiklan 4 kohdassa tarkoitetun yhteisen määräysvallan yrityksessä [Yritys C]. Keskittymä aikaansaadaan [toteuttamalla keskittymä esimerkiksi ostamalla osakkeita/omaisuuksia jne.] Kyseisten yritysten liiketoiminnan sisältö on seuraava: a. [Yritys A]: [Lyhyt kuvaus toiminnasta, esim. erikoiskemikaalit pääasiassa maataloustieteiden alalla, erikoismuovit ja -kemikaalit sekä hiilivety- ja energiatuotteet ja -palvelut]. b. [Yritys B]: [Lyhyt kuvaus toiminnasta, esim. silikonipohjaiset teknologiat ja innovaatiot, päätoimialana polymeerien ja muiden silikonikemiaan pohjautuvien materiaalien kehitys ja tuotanto].

2 JAKSO

Osapuolia koskevat tiedot

2.1.1. yrityksen nimi;

2.1.2. yhteyshenkilön nimi, osoite, puhelinnumero, sähköpostiosoite sekä asema; ilmoitetun osoitteen on oltava osoite, johon asiakirjat ja erityisesti komission päätökset ja muut menettelyyn liittyvät asiakirjat voidaan toimittaa, ja ilmoitetun yhteyshenkilön on oltava valtuutettu vastaanottamaan asiakirjoja;

2.1.3. jos nimitetään yksi tai useampi valtuutettu yritystä edustava henkilö, edustaja tai edustajat, joille asiakirjat ja erityisesti komission päätökset ja muut menettelyyn liittyvät asiakirjat voidaan toimittaa:

2.1.3.1. kunkin edustajan nimi, osoite, puhelinnumero, sähköpostiosoite sekä asema; ja

2.1.3.2. alkuperäinen kirjallinen todiste siitä, että kullakin edustajalla on toimintavaltuudet (kilpailupääosaston verkkosivuilla olevan valtakirjan mallin mukaisesti).

2.2. Osapuolten liiketoiminnan luonne Keskittymän kunkin osapuolen osalta yrityksen liiketoiminnan luonne.

3 JAKSO

Tarkat tiedot keskittymästä, omistussuhteista ja määräysvallasta (15)

Tässä jaksossa vaadittuja tietoja voidaan havainnollistaa organisaatiokaavioilla tai diagrammeilla, jotka esittävät keskittymän osapuolten omistus- ja määräysvaltarakennetta ennen keskittymän toteuttamista ja sen jälkeen.

3.1. Keskittymän luonne sulautuma-asetuksessa ja komission toimivaltatiedonannossa ( 16 ) esitettyjen kriteerien pohjalta:

3.1.1. Yritykset tai henkilöt, joilla on yksinomainen tai yhteinen suora tai välillinen määräysvalta suhteessa kuhunkin keskittymän osapuoleen, ja kunkin keskittymän osapuolen omistus- ja määräysvaltarakenne ennen keskittymän toteuttamista.

3.1.2. Onko ehdotettu keskittymä jokin seuraavista: a) täydellinen sulautuminen; b) yksinomaisen tai yhteisen määräysvallan hankinta; c) sopimus tai sulautuma-asetuksen 3 artiklan 2 kohdassa tarkoitettu muunlaisen suoran tai välillisen määräysvallan hankinta; d) yhteisen määräysvallan hankinta sulautuma-asetuksen 3 artiklan 4 kohdassa tarkoitetussa täystoiminnallisessa yhteisyrityksessä, ja tässä tapauksessa selostakaa syyt, joiden vuoksi yhteisyrityksen katsotaan olevan täystoiminnallinen yhteisyritys (17).

3.1.3. Keskittymän toteutustapa (esimerkiksi sopimuksen tekeminen, julkinen ostotarjous jne.).

3.1.4. Ottaen huomioon sulautuma-asetuksen 4 artiklan 1 kohta, mitkä seuraavista toimenpiteistä on jo toteutettu ilmoituksen tekohetkellä: a) on tehty sopimus; b) on hankittu määräysvallan tuottava osuus; c) on ilmoitettu julkisesta ostotarjouksesta tai aikeesta esittää sellainen; d) keskittymän osapuolet ovat osoittaneet vilpittömän aikomuksensa tehdä sopimus.

3.1.5. Keskittymän toteuttamisen kannalta merkittävien toimenpiteiden odotetut päivämäärät.

3.1.6. Keskittymän osapuolten omistus- ja määräysvaltarakenne keskittymän toteuttamisen jälkeen.

3.2. Keskittymän taloudelliset perustelut.

3.3. Liiketoimen arvo (tapauksesta riippuen ostohinta tai keskittymään liittyvien omaisuuserien arvo; onko arvo osakepääoman, käteisen vai muiden omaisuuserien muodossa).

3.4. Keskittymän osapuolten julkisilta tahoilta saama taloudellinen tuki tai muu tuki sekä tuen luonne ja suuruus. Varsinkin keskittymän osapuolten saama tuki, joka on tai on ollut unionin valtiontukimenettelyn kohteena.

3.5. Luettelo niistä ETA-alueen ulkopuolisista lainkäyttöalueista, joilla keskittymä on ilmoitettu tai tullaan ilmoittamaan (ennen keskittymän toteuttamista tai sen jälkeen) ja/tai joilla keskittymää tutkitaan sulautumavalvontasääntöjen perusteella. Kunkin lainkäyttöalueen osalta (vahvistettu ja oletettu) ilmoittamisajankohta ja soveltuvin osin tutkinnan vaihe.

3.6. Keskittymän osapuolten osalta luettelo kaikista muista vaikutusalaan kuuluvilla markkinoilla toimivista yrityksistä, joissa ryhmään kuuluvilla yrityksillä tai henkilöillä on erikseen tai yhteensä vähintään 10 prosenttia äänimäärästä, merkitystä pääomasta tai muista osakkeista; ilmoittakaa kussakin tapauksessa omistusosuuden haltija ja osuuden suuruus prosentteina.

3.7. Onko yhdellä tai useammalla osapuolten kilpailijalla merkittävä (eli yli 10 prosentin) määräysvallaton omistusosuus keskittymän jostakin osapuolesta? Ilmoittakaa prosentuaalinen omistusosuus ja siihen liittyvät oikeudet. Esittäkää yksityiskohtaiset tiedot kohdassa 2.1 mainittujen ryhmien kolmen viime vuoden aikana tekemistä yrityskaupoista, joissa hankinnan kohteena olevat yritykset toimivat vaikutusalaan kuuluvilla markkinoilla.

JAKSO 4

Liikevaihto

Antakaa jokaisesta keskittymän osapuolesta viimeisimmän tilikauden ajalta seuraavat tiedot: (18):

4.1. liikevaihto maailmanlaajuisesti;

4.2. liikevaihto EU:n alueella;

4.3. liikevaihto ETA-alueella (EU ja EFTA);

4.4. liikevaihto kussakin jäsenvaltiossa (sekä se mahdollinen jäsenvaltio, jossa on kertynyt yli kaksi kolmasosaa EU:ssa kertyneestä liikevaihdosta);

4.5. liikevaihto EFTAn alueella;

4.6. liikevaihto kussakin EFTA-valtiossa (sekä se mahdollinen EFTA-valtio, jossa on kertynyt yli kaksi kolmasosaa EFTAn alueella kertyneestä liikevaihdosta); onko keskittymään osallistuvien yritysten yhteenlaskettu liikevaihto EFTA-valtioiden alueella vähintään 25 prosenttia niiden kokonaisliikevaihdosta ETA-alueella). Liikevaihtotiedot on ilmoitettava täyttämällä komission laatima mallitaulukko, joka on saatavilla kilpailupääosaston verkkosivuilla.

JAKSO 5

Ilmoitukseen liitettävä dokumentaatio

Ilmoituksen tekijöiden on toimitettava seuraavat:

5.1. jäljennökset kaikkien niiden asiakirjojen lopullisista tai viimeisimmistä versioista, joilla keskittymä toteutetaan joko keskittymän osapuolten välillä tehtävän sopimuksen, määräysvallan tuottavan omistusosuuden hankkimisen tai julkisen ostotarjouksen kautta;

5.2. jos kyseessä on julkinen ostotarjous, jäljennös tarjousasiakirjasta. Jos sitä ei ole saatavissa ilmoituksen tekohetkellä, on toimitettava viimeisin asiakirja, josta käy ilmi aikomus esittää julkinen ostotarjous, ja jäljennös tarjousasiakirjasta on toimitettava mahdollisimman pian ja viimeistään silloin, kun se lähetetään osakkaille;

5.3. mahdollinen verkkosivusto, jolla on saatavilla keskittymän osapuolten viimeisimmät vuosikertomukset ja vuositilinpäätökset, tai ellei tällaista verkkosivustoa ole, jäljennökset keskittymän osapuolten viimeisimmistä vuosikertomuksista ja vuositilinpäätöksistä;

5.4. jäljennökset seuraavista asiakirjoista, jotka joku johtoelimen, hallituksen tai valvontaelimen jäsen yrityshallintorakenteen mukaan tai muu henkilö, joka hoitaa samankaltaisia tehtäviä (tai jonka tehtäväksi on uskottu tällaisten tehtävien hoitaminen), tai joku yhtiökokouksen jäsen on laatinut tai jotka on laadittu jonkun edellä mainitun henkilön pyynnöstä tai jotka joku edellä mainituista henkilöistä on saanut: (a) johtoelimen, hallituksen, valvontaelimen ja yhtiökokouksen kokouspöytäkirjat kokouksista, joissa liiketoimesta on keskusteltu, tai liiketoimesta käytyjä keskusteluja koskevat otteet kyseisistä pöytäkirjoista; (b) analyysit, raportit, tutkimukset, selvitykset, esittelyt ja muut vastaavat asiakirjat, jotka on laadittu keskittymän arvioimiseksi tai analysoimiseksi (mukaan lukien asiakirjat, joissa liiketoimea käsitellään suhteessa mahdollisiin vaihtoehtoisiin yrityskauppoihin) sen perusteiden, markkinaosuuksien, kilpailuedellytysten, kilpailijoiden (todellisten ja potentiaalisten), myynnin lisääntymismahdollisuuksien tai toiminnan laajentamista muille tuote- tai maantieteellisille markkinoille koskevien mahdollisuuksien ja/tai yleisten markkinaolosuhteiden osalta; (c) analyysit, raportit, tutkimukset, selvitykset ja muut vastaavat asiakirjat, jotka on laadittu viimeisten kahden vuoden aikana vaikutusalaan kuuluvien markkinoiden (19) arvioimiseksi markkinaosuuksien, kilpailuedellytysten, kilpailijoiden (todellisten ja potentiaalisten) ja/tai myynnin lisääntymistä tai toiminnan laajentamista muille tuote- tai maantieteellisille markkinoille koskevien mahdollisuuksien osalta. Kohdassa 5.4 mainittujen asiakirjojen luettelo, jossa mainitaan kunkin asiakirjan laatimispäivä sekä sen vastaanottajan tai vastaanottajien nimi ja asema.

JAKSO 6

Markkinamäärittelyt

Merkityksellisten tuote- ja maantieteellisten markkinoiden avulla voidaan määrittää keskittymän seurauksena syntyvän uuden yrityksen markkinavoiman arvioinnissa käytettävä ulottuvuus (20). Esitellessään merkitykselliset tuote- ja maantieteelliset markkinat ilmoituksen tekevien osapuolten on ilmoitettava merkityksellisiksi katsomiensa tuote- ja maantieteellisten markkinoiden määritelmien lisäksi kaikki uskottavat vaihtoehtoiset tuote- ja maantieteellisten markkinoiden määritelmät. Uskottavat vaihtoehtoiset tuote- ja maantieteelliset markkinat voidaan määrittää komission aikaisempien päätösten ja unionin tuomioistuinten tuomioiden perusteella sekä (erityisesti silloin, kun käytettävissä ei ole komission tai tuomioistuinten ennakkotapauksia) käyttämällä lähteenä toimialaa koskevia raportteja, markkinatutkimuksia ja ilmoituksen tekijöiden sisäisiä asiakirjoja.

6.1. Tässä kohdassa on tarkasteltava kaikkia uskottavia merkityksellisten markkinoiden määrittelyjä, joiden puitteissa kyseiset markkinat voisivat olla keskittymän vaikutusalaan kuuluvia markkinoita. Lisäksi on selitettävä miten merkitykselliset tuote- ja maantieteelliset markkinat olisi ilmoituksen tekevien osapuolten mielestä määriteltävä.

6.2. Ottaen huomioon kaikki tarkastellut uskottavat merkityksellisten markkinoiden määritelmät olisi yksilöitävä kukin vaikutusalaan kuuluva markkina ( 21 ) ja toimitettava tiivistelmä keskittymän osapuolten toiminnasta kullakin uskottavalla merkityksellisellä markkinalla. Taulukkoon lisätään rivejä niin, että kaikki tarkastellut uskottavat markkinat saadaan katettua: Tiivistelmä vaikutusalaan kuuluvista markkinoista Horisontaaliset päällekkäisyydet Tuotemarkkinoiden määrittely Maantieteellisten markkinoiden määrittely Yhteenlaskettu markkinaosuus [Vuosi] [Mittari] Tiivistelmä vaikutusalaan kuuluvista markkinoista Vertikaaliset suhteet Tarjontaketjun varhaisemman vaiheen markkinat Tarjontaketjun myöhemmän vaiheen markkinat Tuotemarkkinoiden määrittely Maantieteellisten markkinoiden määrittely Yhteenlaskettu markkinaosuus [Vuosi][Mittari] Tuotemarkkinoiden määrittely Maantieteellisten markkinoiden määrittely Yhteenlaskettu markkinaosuus [Vuosi][Mittari]

6.3. Kuvailkaa kaikkien uskottavien vaihtoehtoisten markkinamääritelmien mukaisesti ne tuote- ja maantieteelliset markkinat (jos markkinat kattavat koko ETA-alueen tai osan siitä), jotka eivät ole kohdassa 6.2. mainittuja vaikutusalaan kuuluvia markkinoita mutta joilla ilmoitetulla keskittymällä voi olla merkittävää vaikutusta, esimerkiksi markkinat, joilla a) keskittymän jonkin osapuolen markkinaosuus on yli 20 prosenttia ja jokin toinen keskittymän osapuoli on potentiaalinen kilpailija kyseisillä markkinoilla. Osapuolta voidaan pitää potentiaalisena kilpailijana erityisesti silloin, kun sen suunnitelmissa on tulla markkinoille tai kun se on kolmen viime vuoden aikana laatinut tai pyrkinyt toteuttamaan markkinoille tuloa koskevia suunnitelmia; b) keskittymän jokin osapuoli on läsnä tuotemarkkinoilla, jotka liittyvät läheisesti tuotemarkkinoihin, joilla jokin toinen keskittymän osapuolista toimii, ja osapuolten erilliset tai yhteenlasketut markkinaosuudet joillakin näistä markkinoista ovat vähintään 30 prosenttia. Tuotemarkkinat liittyvät läheisesti toisiinsa, kun tuotteet täydentävät toisiaan (22) tai kuuluvat tuotevalikoimaan, jonka tuotteita sama asiakasryhmä yleensä ostaa samaan käyttötarkoitukseen (23). Jotta komissio pystyisi alusta alkaen tarkastelemaan ehdotetun keskittymän kilpailuvaikutuksia jakson 6 mukaisesti määritellyillä markkinoilla, ilmoituksen tekeviä osapuolia kehotetaan toimittamaan myös näistä markkinoista tämän CO-lomakkeen jaksojen 7–10 mukaiset tiedot.

7 JAKSO

Tiedot yksinkertaistettua menettelyä koskevan tiedonannon 8 kappaleen piiriin kuuluvista markkinoista

Yksinkertaistettua menettelyä koskevan tiedonannon 8 kappaleen piiriin kuuluvista markkinoista tarvitsee täyttää periaatteessa vain jakso 7. Jos kuitenkin kyseessä on jokin mainitun tiedonannon II.C kohdassa luetelluista tilanteista, joustolauseketta ei yleensä sovelleta. (24) Tällöin olisi täytettävä myös tämän lomakkeen jaksot 6, 8, 9 ja 10.

7.1. Rastittakaa alla oikeat vaihtoehdot kustakin yksinkertaistettua menettelyä koskevan tiedonannon 8 kappaleen piiriin kuuluvasta markkinasta ( 25 ) ☐ Kaikkien uskottavien markkinamäärittelyjen osalta i) osapuolten yhdistetty markkinaosuus on vähintään 20 prosenttia, mutta alle 25 prosenttia kaikilla merkityksellisillä markkinoilla, joilla osapuolten toiminnoissa on päällekkäisyyksiä ja ii) kyseessä ei ole mikään yksinkertaistettua menettelyä koskevan tiedonannon II.C kohdassa kuvatuista erityistilanteista. ☐ Kaikkien uskottavien markkinamäärittelyjen osalta osapuolten yhdistetty markkinaosuus on vähintään 20 prosenttia, mutta alle 25 prosenttia kaikilla merkityksellisillä markkinoilla, joilla osapuolten toiminnoissa on päällekkäisyyksiä ja vaikka kyseessä on yksi tai useampi yksinkertaistettu menettely -tiedonannon II.C kohdassa kuvatuista erityistilanteista, asiaan ei liity kilpailuongelmia syistä, jotka selitetään kohdassa 7.4. ☐ Kyseessä ei ole mikään yksinkertaistettua menettelyä koskevan tiedonannon II.C kohdassa kuvatuista erityistilanteista ja kaikkien niiden keskittymän osapuolten yksittäiset ja yhteenlasketut markkinaosuudet, jotka harjoittavat liiketoimintaa markkinoilla, jotka edeltävät tai seuraavat keskittymän jonkin toisen osapuolen markkinoita tarjontaketjussa (vertikaalinen suhde), täyttävät vähintään yhden seuraavista edellytyksistä: — ☐ ne ovat vähintään 30 prosenttia, mutta alle 35 prosenttia tarjontaketjun edeltävillä ja seuraavilla markkinoilla, — ☐ ne ovat yksillä markkinoilla alle 50 prosenttia ja kaikkien vertikaalisessa suhteessa olevien keskittymän osapuolten yksittäiset ja yhteenlasketut markkinaosuudet kaikilla muilla vertikaalisessa suhteessa olevilla markkinoilla ovat alle 10 prosenttia. ☐ Kyseessä on yksi tai useampi yksinkertaistettua menettelyä koskevan tiedonannon II.C kohdassa kuvatuista erityistilanteista, asiaan ei liity kilpailuongelmia syistä, jotka selitetään jaksossa 7.4 ja kaikkien vertikaalisessa suhteessa olevien keskittymän osapuolten yksittäiset ja yhteenlasketut markkinaosuudet täyttävät vähintään toisen seuraavista edellytyksistä: — ☐ ne ovat vähintään 30 prosenttia, mutta alle 35 prosenttia tarjontaketjun edeltävillä ja seuraavilla markkinoilla, — ☐ ne ovat yksillä markkinoilla alle 50 prosenttia ja kaikkien vertikaalisessa suhteessa olevien keskittymän osapuolten yksittäiset ja yhteenlasketut markkinaosuudet kaikilla muilla vertikaalisessa suhteessa olevilla markkinoilla ovat alle 10 prosenttia.

7.2. Alla oleva taulukko täytetään, jos keskittymä johtaa yksinkertaistettua menettelyä koskevan tiedonannon 8 kappaleen piiriin kuuluviin horisontaalisiin päällekkäisyyksiin. Taulukko toistetaan niin monta kertaa, että kaikki tarkastellut uskottavat markkinat saadaan katettua: Horisontaaliset päällekkäisyydet – Markkinaosuudet Ennakkotapaukset (viittauksin ennakkotapauksen kyseisiin kohtiin) Tarkasteltu uskottava tuotemarkkina Tarkasteltu uskottava maantieteellinen markkina Toimittaja Vuosi X-2 Vuosi X-1 Vuosi X Arvo Volyymi Arvo Volyymi Arvo Volyymi Osallistuva yritys 1 % % % % % % Osallistuva yritys 2 % % % % % % Osallistuva yritys 3 % % % % % % Yhdistetty % % % % % % Kilpailija 1 Ei täytetä. % % Kilpailija 2 % % Kilpailija 3 % % Muut % % Yhteensä 100 % 100 % 100 % 100 % 100 % 100 % Markkinoiden koko euroa euroa euroa Kuvaus osapuolten toiminnasta näillä markkinoilla: Tarkemmat tiedot (varsinkin jos ennakkotapauksia ei ole, olisi esitettävä osapuolten näkemykset maantieteellisten/tuotemarkkinoiden määrittelystä): Markkinaosuuksien laskennassa käytetyt mittarit, lähteet ja menetelmät. Jos arvo ja volyymi eivät ole merkityksellisillä markkinoilla yleisimmin käytettyjä markkinaosuuden mittareita, esitetään vaihtoehtoisiin mittareihin perustuvat markkinaosuudet selvennyksineen: Kilpailijoiden 1, 2 ja 3 yhteystiedot vaaditussa muodossa:

7.3. Alla oleva taulukko täytetään, jos keskittymä johtaa yksinkertaistettua menettelyä koskevan tiedonannon 8 kappaleen piiriin kuuluviin vertikaalisiin suhteisiin. Taulukko toistetaan niin monta kertaa, että kaikki tarkastellut uskottavat markkinat saadaan katettua: ( 26 ) Vertikaaliset suhteet – Markkinaosuudet TARJONTAKETJUN EDELTÄVÄ TASO Ennakkotapaukset (viittauksin ennakkotapauksen kyseisiin kohtiin) Tarkasteltu uskottava tuotemarkkina Tarkasteltu uskottava maantieteellinen markkina Toimittaja Vuosi X-2 Vuosi X-1 Vuosi X Arvo Volyymi Arvo Volyymi Arvo Volyymi Osallistuva yritys 1 % % % % % % Osallistuva yritys 2 % % % % % % Osallistuva yritys 3 % % % % % % Yhdistetty % % % % % % Kilpailija 1 Ei täytetä. % % Kilpailija 2 % % Kilpailija 3 % % Muut % % Yhteensä 100 % 100 % 100 % 100 % 100 % 100 % Markkinoiden koko euroa euroa euroa Kuvaus osapuolten toiminnasta näillä markkinoilla: Tarkemmat tiedot (varsinkin jos ennakkotapauksia ei ole, olisi esitettävä osapuolten näkemykset maantieteellisten/tuotemarkkinoiden määrittelystä): Markkinaosuuksien laskennassa käytetyt mittarit, lähteet ja menetelmät. Jos arvo ja volyymi eivät ole merkityksellisillä markkinoilla yleisimmin käytettyjä markkinaosuuden mittareita, esitetään vaihtoehtoisiin mittareihin perustuvat markkinaosuudet selvennyksineen: Kilpailijoiden 1, 2 ja 3 yhteystiedot vaaditussa muodossa: TARJONTAKETJUN SEURAAVA TASO Ennakkotapaukset (viittauksin ennakkotapauksen kyseisiin kohtiin) Tarkasteltu uskottava tuotemarkkina Tarkasteltu uskottava maantieteellinen markkina Toimittaja Vuosi X-2 Vuosi X-1 Vuosi X Arvo Volyymi Arvo Volyymi Arvo Volyymi Osallistuva yritys 1 % % % % % % Osallistuva yritys 2 % % % % % % Osallistuva yritys 3 % % % % % % Yhdistetty % % % % % % Kilpailija 1 Ei täytetä. % % Kilpailija 2 % % Kilpailija 3 % % Muut % % Yhteensä 100 % 100 % Markkinoiden koko euroa euroa euroa Kuvaus osapuolten toiminnasta näillä markkinoilla: Tarkemmat tiedot (varsinkin jos ennakkotapauksia ei ole, olisi esitettävä osapuolten näkemykset maantieteellisten/tuotemarkkinoiden määrittelystä): Markkinaosuuksien laskennassa käytetyt mittarit, lähteet ja menetelmät. Jos arvo ja volyymi eivät ole merkityksellisillä markkinoilla yleisimmin käytettyjä markkinaosuuden mittareita, esitetään vaihtoehtoisiin mittareihin perustuvat markkinaosuudet selvennyksineen: Kilpailijoiden 1, 2 ja 3 yhteystiedot vaaditussa muodossa:

7.4. Menettelylliset takeet ja poissulkeminen yksinkertaistetusta menettelystä Nämä tiedot täytetään kohdissa 7.2. ja 7.3. yksilöidyistä markkinoista (27).

Jollakin keskittymän osapuolella on merkittäviä (eli yli 10 prosentin) määräysvallattomia omistusosuuksia tai ristikkäisjohtajuuksia yrityksissä, jotka toimivat samoilla markkinoilla kuin jokin muu keskittymän osapuoli tai vertikaalisesti liitännäisillä markkinoilla (esim. hankkijayrityksellä on määräysvallaton vähemmistöosakkuus tai yhteisiä johtajia yrityksessä, joka toimii samoilla markkinoilla kuin kohde). ☐ Kyllä ☐ Ei Yhdellä tai useammalla osapuolten kilpailijoista on merkittävä (eli yli 10 prosentin) määräysvallaton omistusosuus jossakin osallistuvassa yrityksessä. Jos kyllä: Omistusosuus (%): Omistusosuuteen liittyvät oikeudet: ☐ Kyllä ☐ Ei Osapuolet omistavat tärkeitä teknologisia, rahoituksellisia tai kilpailun kannalta arvokkaita omaisuuseriä, kuten raaka-aineita, immateriaalioikeuksia, patentteja, datavarantoja tai infrastruktuureja, tai käyttävät määräysvaltaa suhteessa sellaisiin. ☐ Kyllä ☐ Ei Osapuolet toimivat hyvin läheisillä markkinoilla ja jollakin osapuolista on yksittäin vähintään 30 prosentin markkinaosuus jollakin näistä markkinoista jonkin uskottavan markkinamäärittelyn osalta. ☐ Kyllä ☐ Ei Osapuolilla on merkittävä käyttäjäkunta ja/tai kaupallisesti arvokkaita datavarantoja. ☐ Kyllä ☐ Ei Keskittymän kautta sulautuma saa käyttöönsä kaupallisesti arkaluonteista tietoa tarjontaketjun varhaisemman tai myöhemmän vaiheen kilpailijoiden toiminnasta. ☐ Kyllä ☐ Ei Joillekin uskottavan markkinamäärittelyn mukaisista markkinoista, joille syntyy horisontaalisia päällekkäisyyksiä tai vertikaalisia suhteita, jää alle kolme yli 5 prosentin markkinaosuuden omaavaa kilpailijaa. ☐ Kyllä ☐ Ei Sovellettavat markkinaosuuden kynnysarvot ylittyvät kapasiteetin tai tuotannon suhteen jonkin uskottavan markkinamäärittelyn osalta. ☐ Kyllä ☐ Ei ☐ N/A Osapuolet (tai jokin niistä) ovat tulleet päällekkäisille markkinoille vasta hiljattain (eli viimeisten kolmen vuoden aikana). ☐ Kyllä ☐ Ei Osapuolten toiminnot ovat päällekkäisiä tai omaavat vertikaalisia suhteita hyvin erikoistuneiden tuotteiden osalta. Lisätietoa: ☐ Kyllä ☐ Ei tuotemerkin tunnettuus on tärkeää jollakin päällekkäisistä markkinoista; ☐ Kyllä ☐ Ei toimipisteiden tai kauppojen sijainti on tärkeää jollakin päällekkäisistä markkinoista; ☐ Kyllä ☐ Ei tekniset eritelmät, laatu tai palvelutaso ovat tärkeitä jollakin päällekkäisistä markkinoista; ☐ Kyllä ☐ Ei mainonta on tärkeää jollakin päällekkäisistä markkinoista. ☐ Kyllä ☐ Ei Osapuolet ovat tärkeitä innovaattoreita päällekkäisillä markkinoilla. ☐ Kyllä ☐ Ei Osapuolet ovat tuoneet kehitysputkestaan markkinoille tärkeän tuotteen viimeisten viiden vuoden aikana. ☐ Kyllä ☐ Ei Yhden tai useamman yrityksen päätoiminnoissa keskitytään tutkimukseen ja kehitykseen. T&k-menot: [avoin tekstikenttä – määrät miljoonina euroina] ☐ Kyllä ☐ Ei Keskittymä johtaa päällekkäisyyksiin kehitysputkessa olevien tuotteiden välillä tai kehitysputkessa olevien tuotteiden ja markkinoitujen tuotteiden välillä. ☐ Kyllä ☐ Ei Jokin osapuolista kaavailee laajentavansa maantieteellisille ja/tai tuotemarkkinoille, joilla toinen osapuoli jo toimii tai jotka ovat vertikaalisessa suhteessa tuotteisiin, joiden markkinoilla toinen osapuoli toimii. Tällaisten suunnitelmien kohteena olevien tuotteiden tai palvelujen kuvaus ja suunnitelmien aikataulu. [vapaa tekstikenttä] ☐ Kyllä ☐ Ei Yli kaksitasoisissa tuotantoketjuissa osapuolten yksittäiset tai yhteenlasketut markkinaosuudet ylittävät 30 prosenttia jollakin arvoketjun tasoista (arvossa, volyymissä, tuotannossa tai kapasiteetissa laskettuna). ☐ Kyllä ☐ Ei Jos johonkin edellä olevista kysymyksistä on vastattu ”Kyllä”, on seikkaperäisesti selitettävä, miksi kyseisillä markkinoilla ei aiheudu kilpailuongelmia. [vapaa tekstikenttä]

JAKSO 8

Tiedot vaikutusalaan kuuluvista markkinoista ja markkinoista, joihin liittyy kehitysputkessa olevia tuotteita

8.1. Kaikista horisontaalisesti vaikutusalaan kuuluvista markkinoista, kaikista vertikaalisesti vaikutusalaan kuuluvista markkinoista ja kaikista muista markkinoista, joilla ilmoitetulla liiketoimella voi olla merkittävä vaikutus, on esitettävä seuraavat tiedot kultakin viimeksi kuluneelta kolmelta vuodelta:

8.1.1. keskittymän kunkin osapuolen osalta yrityksen liiketoiminnan luonne, tärkeimmät toimivat tytäryhtiöt ja/tai tuotemerkit, tuotenimet ja/tai kullakin näistä markkinoista käytetyt tavaramerkit;

8.1.2. arvio markkinoiden kokonaiskoosta myynnin arvon (euroina) ja määrän (yksikköinä) perusteella ( 28 ) . Tässä ilmoitetaan käytetyt laskentaperusteet ja lähteet; lisäksi on toimitettava laskelmien varmistamiseksi tarvittavat asiakirjat, jos ne ovat saatavilla;

8.1.3. keskittymän kunkin osapuolen osalta myynnin arvo ja määrä sekä arvio markkinaosuuksista;

8.1.4. arvio kaikkien niiden kilpailijoiden (tuojat mukaan luettuina) markkinaosuuksista myynnin arvon perusteella laskettuna (ja tarvittaessa määrän perusteella), joiden osuus tarkasteltavista merkityksellisistä markkinoista on vähintään 5 prosenttia. Markkinoiden laskennassa käytetyt lähteet ja mahdollisuuksien mukaan asiakirjat, jotka vahvistavat laskutoimitukset;

8.1.5. arvio merkityksellisten markkinoiden kokonaiskapasiteetista. Kuinka suuri osuus tästä kapasiteetista on kolmen edeltävän vuoden aikana kuulunut keskittymän eri osapuolille ja mitkä niiden kapasiteetin käyttöasteet ovat olleet? Soveltuvin osin keskittymän kunkin osapuolen tuotantolaitosten sijaintipaikka ja kapasiteetti vaikutusalaan kuuluvilla markkinoilla;

8.1.6. tiedot osapuolten ja niiden kilpailijoiden kehitysputkessa olevista tuotteista (esim. kehitysaste, arvio keskittymän osapuolten ennakoiduista myyntimääristä ja markkinaosuuksista seuraavien 3–5 vuoden aikana. Tiedot horisontaalisista päällekkäisyyksistä ja vertikaalisista suhteista, joihin liittyy kehitysputkessa olevia tuotteita

8.2. Kaikkien uskottavien merkityksellisten maantieteellisten ja tuotemarkkinoiden määrittelyjen osalta, kun on olemassa horisontaalinen päällekkäisyys tai vertikaalinen suhde i) keskittymän yhden tai useamman osapuolen yhden tai useamman markkinoidun tuotteen ja keskittymän muiden osapuolten yhden tai useamman kehitysputkessa olevan tuotteen välillä ( 29 ) tai ii) keskittymän osapuolten kehitysputkessa olevien tuotteiden välillä, olisi esitettävä seuraavien taulukoiden tiedot: Horisontaaliset päällekkäisyydet, joihin liittyy kehitysputkessa olevia tuotteita Ennakkotapaukset (viittauksin ennakkotapauksen kyseisiin kohtiin) Tarkasteltu uskottava tuotemarkkina Tarkasteltu uskottava maantieteellinen markkina Toimittaja Vuosi X-2 (30) Vuosi X-1 Vuosi X Kehitysputkessa olevat tuotteet (31) (Nimi) Arvo Volyymi Arvo Volyymi Arvo Volyymi Osallistuva yritys 1 % % % % % % Osallistuva yritys 2 % % % % % % Osallistuva yritys 3 % % % % % % Yhdistetty % % % % % % Kilpailija 1 % % % % % % Kilpailija 2 % % % % % % Kilpailija 3 % % % % % % Muut % % % % % % Yhteensä 100 % 100 % 100 % 100 % 100 % 100 % Ei täytetä. Markkinoiden koko euroa euroa euroa Kuvaus osapuolten toiminnasta näillä markkinoilla: Tarkemmat tiedot (varsinkin jos ennakkotapauksia ei ole, olisi esitettävä osapuolten näkemykset maantieteellisten/tuotemarkkinoiden määrittelystä): Markkinaosuuksien laskennassa käytetyt mittarit, lähteet ja menetelmät. Jos arvo ja volyymi eivät ole merkityksellisillä markkinoilla yleisimmin käytettyjä markkinaosuuden mittareita, esitetään vaihtoehtoisiin mittareihin perustuvat markkinaosuudet selvennyksineen: Tiedot osapuolten ja niiden kilpailijoiden kehitysputkessa olevista tuotteista (esim. kehitysaste, arvio keskittymän osapuolten ennakoiduista myyntimääristä ja markkinaosuuksista seuraavien 3–5 vuoden aikana: Kilpailijoiden 1, 2 ja 3 yhteystiedot vaaditussa muodossa: Vertikaaliset suhteet, joihin liittyy kehitysputkessa olevia tuotteita TARJONTAKETJUN EDELTÄVÄ TASO Ennakkotapaukset (viittauksin ennakkotapauksen kyseisiin kohtiin) Tarkasteltu uskottava tuotemarkkina Tarkasteltu uskottava maantieteellinen markkina Toimittaja Vuosi X-2 (32) Vuosi X-1 Vuosi X Kehitysputkessa olevat tuotteet (nimi) (33) Arvo Volyymi Arvo Volyymi Arvo Volyymi Osallistuva yritys 1 % % % % % % Osallistuva yritys 2 % % % % % % Osallistuva yritys 3 % % % % % % Yhdistetty % % % % % % Kilpailija 1 % % % % % % Kilpailija 2 % % % % % % Kilpailija 3 % % % % % % Muut % % % % % % Yhteensä 100 % 100 % 100 % 100 % 100 % 100 % Ei täytetä. Markkinoiden koko euroa euroa euroa Kuvaus osapuolten toiminnasta näillä markkinoilla: Tarkemmat tiedot (varsinkin jos ennakkotapauksia ei ole, olisi esitettävä osapuolten näkemykset maantieteellisten/tuotemarkkinoiden määrittelystä): Markkinaosuuksien laskennassa käytetyt mittarit, lähteet ja menetelmät. Jos arvo ja volyymi eivät ole merkityksellisillä markkinoilla yleisimmin käytettyjä markkinaosuuden mittareita, esitetään vaihtoehtoisiin mittareihin perustuvat markkinaosuudet selvennyksineen: Tiedot osapuolten ja niiden kilpailijoiden kehitysputkessa olevista tuotteista (esim. kehitysaste, arvio keskittymän osapuolten ennakoiduista myyntimääristä ja markkinaosuuksista seuraavien 3–5 vuoden aikana: Kilpailijoiden 1, 2 ja 3 yhteystiedot vaaditussa muodossa: TARJONTAKETJUN SEURAAVA TASO Edeltäjät (viittauksin kyseisiin kohtiin) Tarkasteltu uskottava tuotemarkkina Tarkasteltu uskottava maantieteellinen markkina Toimittaja Vuosi X-2 (34) Vuosi X-1 Vuosi X Kehitysputkessa olevat tuotteet (nimi) (35) Arvo Volyymi Arvo Volyymi Arvo Volyymi Osallistuva yritys 1 % % % % % % Osallistuva yritys 2 % % % % % % Osallistuva yritys 3 % % % % % % Yhdistetty % % % % % % Kilpailija 1 % % % % % % Kilpailija 2 % % % % % % Kilpailija 3 % % % % % % Muut % % % % % % Yhteensä 100 % 100 % 100 % 100 % 100 % 100 % Ei täytetä. Markkinoiden koko euroa euroa euroa Kuvaus osapuolten toiminnasta näillä markkinoilla: Tarkemmat tiedot (varsinkin jos ennakkotapauksia ei ole, olisi esitettävä osapuolten näkemykset maantieteellisten/tuotemarkkinoiden määrittelystä): Markkinaosuuksien laskennassa käytetyt mittarit, lähteet ja menetelmät. Jos arvo ja volyymi eivät ole merkityksellisillä markkinoilla yleisimmin käytettyjä markkinaosuuden mittareita, esitetään vaihtoehtoisiin mittareihin perustuvat markkinaosuudet selvennyksineen: Tiedot osapuolten ja niiden kilpailijoiden kehitysputkessa olevista tuotteista (esim. kehitysaste, arvio keskittymän osapuolten ennakoiduista myyntimääristä ja markkinaosuuksista seuraavien 3–5 vuoden aikana. Kilpailijoiden 1, 2 ja 3 yhteystiedot vaaditussa muodossa:

JAKSO 9

Tarjonnan rakenne vaikutusalaan kuuluvilla markkinoilla

9.1. Lyhyt selvitys tarjonnan rakenteesta kullakin vaikutusalaan kuuluvista markkinoista. Erityisesti seuraavat seikat: (a) markkinoiden toimintatapa; (b) tapa, jolla keskittymän osapuolet ja niiden suurimmat kilpailijat tuottavat ja myyvät tuotteita ja/tai palveluja (esimerkiksi, onko keskittymän osapuolten ja niiden suurimpien kilpailijoiden valmistus ja myynti paikallista); (c) tapa, jolla keskittymän osapuolet hinnoittelevat tuotteet ja/tai palvelut; (d) keskittymän kunkin osapuolen vertikaalisen integroitumisen luonne ja aste verrattuna niiden tärkeimpiin kilpailijoihin.

Kysynnän rakenne vaikutusalaan kuuluvilla markkinoilla

9.2. Lyhyt selvitys kysynnän rakenteesta kullakin vaikutusalaan kuuluvista markkinoista ja erityisesti seuraavat seikat: (a) markkinoiden vaihe, esimerkiksi käynnistysvaihe, laajentamisvaihe, kypsät markkinat tai heikkenevät markkinat, sekä kysynnän arvioitu kasvuaste; (b) asiakkaiden mieltymysten merkitys tarkasteltuna esimerkiksi tuotemerkkiuskollisuuden, myyntiä edeltävien ja myynnin jälkeisten palvelujen tarjonnan, täydellisen tuotevalikoiman tarjonnan tai verkostovaikutusten kannalta; (c) toimittajan vaihtamisesta aiheutuvien kustannusten merkitys asiakkaille seuraavien osalta: i) olemassa olevat tuotteet; ii) olemassa olevia tuotteita korvaavat uudet tuotteet (mukaan lukien asiakassopimusten tavanomainen aikajänne); (d) markkinoiden keskittymis- tai hajaantumisaste kysynnän osalta; (e) tapa, jolla asiakkaat hankkivat kyseisiä tuotteita tai palveluja, erityisesti, käyttävätkö ne tarjouspyyntöjen tai tarjouskilpailujen tapaisia hankintatekniikoita.

JAKSO 10

Tuotteiden eriyttäminen ja kilpailun intensiteetti

10.1. Lyhyt selvitys tuotteiden eriyttämisen asteesta kullakin vaikutusalaan kuuluvista markkinoista ja erityisesti seuraavat seikat: (a) tuotteiden eriyttämisen rooli ja merkitys laadun osalta (”vertikaalinen eriyttäminen”) ja muiden tuoteominaisuuksien osalta (”horisontaalinen eriyttäminen” ja ”alueellinen eriyttäminen”); (b) asiakkaiden segmentointi eri ryhmiin määrittelemällä kunkin ryhmän ”tyypillinen asiakas”; (c) horisontaalisten päällekkäisyyksien osalta keskittymän osapuolten välinen kilpailutilanne yleensä sekä keskittymän osapuolten tuotteiden välinen korvattavuus, myös kunkin vastauksena kohtaan b yksilöidyn asiakassegmentin ja ”tyypillisen asiakkaan” osalta.

Jakelujärjestelmät ja palveluverkostot

10.2. Lyhyt kuvaus seuraavista: (a) olemassa olevat jakelujärjestelmät ja niiden merkitys markkinoilla, missä määrin jakelusta vastaavat ulkopuoliset ja/tai keskittymän osapuolten kanssa samaan ryhmään kuuluvat yritykset ja yksinoikeudellisten jakelusopimusten ja muiden pitkäaikaisten sopimusten merkitys; (b) olemassa olevat palveluverkostot (esimerkiksi huolto- ja korjauspalvelut) ja niiden merkitys markkinoilla. Missä määrin näitä palveluja tarjoavat ulkopuoliset ja/tai keskittymän osapuolten kanssa samaan ryhmään kuuluvat yritykset?

Markkinoille tulo ja markkinoilta poistuminen

10.3. Onko viitenä viime vuotena tapahtunut merkittäviä tuloja joillekin vaikutusalaan kuuluville markkinoille? Jos on, nimetkää markkinoille tulijat ja esittäkää arvio kunkin tällaisen markkinoille tulijan vallitsevasta markkinaosuudesta.

10.4. Onko mielestänne olemassa yrityksiä (mukaan lukien ne, jotka tällä hetkellä toimivat yksinomaan EU:n tai ETA:n ulkopuolella), joiden tulo joillekin vaikutusalaan kuuluville markkinoille on todennäköistä? Jos on, selittäkää, miksi markkinoille tulo on todennäköistä ja arvioikaa, missä ajassa markkinoille tulo todennäköisesti tapahtuu.

10.5. Lyhyt kuvaus tärkeimmistä tekijöistä, jotka vaikuttavat kullekin vaikutusalaan kuuluville markkinoille tuloon sekä maantieteellisestä että tuotenäkökulmasta. Kuvauksessa on otettava soveltuvin osin huomioon seuraavat seikat: (a) markkinoille tulon kokonaiskustannukset (t&k, tuotanto, tarvittavat jakelujärjestelmät, myynninedistäminen, mainonta, huoltopalvelut jne.) elinkelpoista ja merkittävää kilpailijaa vastaavassa laajuudessa, ilmoittaen tällaisen kilpailijan markkinaosuus; (b) markkinoille tulon oikeudelliset ja sääntelyesteet, kuten viranomaisten lupavaatimukset tai jonkinlaisten standardien olemassaolo; (c) asiakkaiden hankintaan vaikuttavat esteet, jotka ovat esimerkiksi seurausta tuotesertifiointia koskevista menettelyistä tai hyvän maineen tai aikaisemmasta toiminnasta syntyneen näytön merkityksestä; (d) tarve ja mahdollisuudet saada käyttöön patentteja, taitotietoa ja muita immateriaalioikeuksia merkityksellisillä markkinoilla; (e) missä määrin kukin keskittymän osapuoli on patenttien, taitotiedon ja muiden oikeuksien omistajia tai niitä koskevien lisenssien saajia tai antajia kyseisillä markkinoilla; (f) mittakaavaetujen merkitys ja tuotevarioinnin edut sekä verkostovaikutusten tärkeys tuotteiden ja/tai palvelujen valmistuksessa tai jakelussa vaikutusalaan kuuluvilla markkinoilla; (g) hankintalähteiden käyttömahdollisuudet, kuten raaka-aineiden ja tarvittavan infrastruktuurin saatavuus.

10.6. Onko jollain keskittymän osapuolista tai jollain kilpailijalla kehitysputkessa olevia tuotteita ( 36 ) tai suunnitelmia lisätä tuotanto- tai myyntikapasiteettia joillakin vaikutusalaan kuuluvilla markkinoilla? Jos näin on, arvio keskittymän osapuolten ennustetuista myynti- ja markkinaosuuksista seuraavien 3–5 vuoden aikana.

10.7. Onko viiden viimeksi kuluneen vuoden aikana tapahtunut poistumisia vaikutusalaan kuuluvilta markkinoilta? Jos on, nimetkää markkinoilta poistunut yritys ja esittäkää arvio sen markkinaosuudesta markkinoilta poistumista edeltäneenä vuonna.

Tutkimus- ja kehittämistoiminta

10.8. Selvittäkää tutkimus- ja kehitystoiminnan merkitys vaikutusalaan kuuluvilla markkinoilla toimiville yrityksille niiden pitkän aikavälin kilpailukyvyn varmistamiseksi. Kuvailkaa keskittymän osapuolina olevien yritysten vaikutusalaan kuuluvilla markkinoilla toteuttaman tutkimus- ja kehitystoiminnan luonne. Kuvauksessa on otettava soveltuvin osin huomioon seuraavat seikat: (a) tutkimus- ja kehitystoiminnan suuntaukset ja intensiivisyys kyseisillä markkinoilla ja keskittymän osapuolten osalta. Tutkimus- ja kehitysintensiteettiä voidaan kuvata tutkimus- ja kehitysmenoilla; tutkimukseen ja kehitykseen keskittyvien työntekijöiden määrällä (kokoaikaisina ilmaistuna); tutkimus- ja kehitysyksiköiden määrällä ja merkityksellä; tai viimeisten kolmen vuoden aikana haettujen patenttien määrällä; (b) teknologinen kehitys kyseisillä markkinoilla tarkoituksenmukaisen ajanjakson kuluessa (kuten uusien tuotteiden ja/tai palveluiden markkinoille tulon tiheys, tuotteiden ja/tai palveluiden, tuotantomenetelmien, jakelujärjestelmien kehitys); (c) osapuolten oman tutkimustoiminnan suunnitelmat ja painopisteet seuraavien kolmen vuoden aikana.

Yhteystiedot

10.9. Ilmoittakaa lakiosaston johtajan (tai vastaavia tehtäviä hoitavan muun henkilön, tai jos tällaista henkilöä ei ole, toimitusjohtajan) nimi, osoite, puhelinnumero ja sähköpostiosoite seuraavien osalta: ( 37 ) (a) kohdassa 8.2. nimetyt kilpailijat; (b) kunkin osapuolen kymmenen tärkeintä asiakasta kullakin vaikutusalaan kuuluvilla markkinoilla; (c) kohdassa 10.3. nimetyt äskettäin markkinoille tulleet toimijat; (d) kohdassa 10.4. nimetyt potentiaaliset markkinoille tulijat. Yhteystiedot on ilmoitettava käyttämällä komission laatimaa mallia, joka on saatavilla kilpailupääosaston verkkosivulla.

JAKSO 11

Tehokkuushyödyt

Jos haluatte, että komissio nimenomaisesti tarkastelee heti alussa (38) sitä, onko todennäköistä, että keskittymän aikaansaamat tehokkuushyödyt lisäävät keskittymän seurauksena syntyvän uuden yrityksen kykyä ja kannustimia toimia kilpailua edistävällä tavalla kuluttajien hyödyksi, kuvailkaa kaikkia tehokkuushyötyjä (esimerkiksi kustannussäästöt, uusien tuotteiden markkinoille tuonti sekä palvelun tai tuotteen parannukset), joita osapuolet odottavat syntyvän ehdotetun keskittymän seurauksena jonkin merkityksellisen tuotteen osalta, ja liittäkää mukaan niitä koskevat liiteasiakirjat (39).

Kunkin väitetyn tehokkuushyödyn osalta on annettava seuraavat tiedot:

(a) yksityiskohtainen selvitys siitä, kuinka ehdotettu keskittymä mahdollistaisi keskittymän seurauksena syntyvälle yritykselle kyseisen tehokkuushyödyn saavuttamisen. Toimenpiteet, jotka osapuolet odottavat toteuttavansa tehokkuushyödyn saavuttamiseksi, sen saavuttamiseen liittyvät riskit sekä saavuttamisen vaatima aika ja kustannukset;

(b) jos kohtuudella mahdollista, tehokkuushyödyn määrällinen suuruus ja tarkka selvitys sen laskentatavasta. Tarvittaessa myös arvio tehokkuushyötyjen merkityksestä uusien tuotteiden markkinoille tuonnin tai laadun parantamisen kannalta. Kustannussäästöjä sisältävien tehokkuushyötyjen osalta erikseen kertaluonteiset säästöt kiinteissä kustannuksissa, toistuvat säästöt kiinteissä kustannuksissa ja säästöt muuttuvissa kustannuksissa (euroa/yksikkö ja euroa/vuosi);

(c) missä määrin asiakkaat todennäköisesti hyötyvät tehokkuushyödystä ja tarkka selvitys siitä, kuinka tähän päätelmään on päädytty;

(d) syyt, miksi kyseinen osapuoli ei voi tai osapuolet eivät voi saavuttaa tehokkuushyötyä samassa laajuudessa muilla keinoin kuin ehdotetulla keskittymällä ja tavalla, joka ei todennäköisesti aiheuta kilpailuongelmia.

JAKSO 12

Yhteisyrityksen yhteistoiminnalliset vaikutukset

Jos kyseessä on yhteisyritys, vastatkaa sulautuma-asetuksen 2 artiklan 4 kohdan soveltamiseksi seuraaviin kysymyksiin:

(a) Onko kahdella tai useammalla emoyhtiöllä merkittävässä määrin toimintaa samoilla markkinoilla kuin yhteisyrityksellä tai markkinoilla, jotka tarjontaketjussa edeltävät tai seuraavat yhteisyrityksen markkinoita, tai näihin markkinoihin läheisesti liittyvillä naapurimarkkinoilla? Jos vastaus on myöntävä, ilmoittakaa kaikkien tällaisten markkinoiden osalta i) kunkin emoyhtiön liikevaihto edeltävänä tilikautena; ii) yhteisyrityksen toiminnan taloudellinen merkitys tämän liikevaihdon kannalta; iii) kunkin emoyhtiön markkinaosuus.

(b) Jos olette vastannut kohtaan a myöntävästi, mutta mielestänne yhteisyrityksen perustaminen ei johda sellaiseen itsenäisten yritysten väliseen toiminnan yhteensovittamiseen, joka rajoittaisi kilpailua EY:n perustamissopimuksen 101 artiklan 1 kohdassa ja tarvittaessa ETA-sopimuksen vastaavissa määräyksissä (40) tarkoitetulla tavalla, perustelkaa näkemyksenne.

(c) Jotta komissio voi arvioida asian kokonaisvaltaisesti ja riippumatta vastauksista kohtiin a ja b, jos katsotte, että SEUT-sopimuksen 101 artiklan 3 kohdan ja tarvittaessa ETA-sopimuksen vastaavien määräysten (41) mukaiset edellytykset täyttyvät, perustelkaa näkemyksenne. SEUT-sopimuksen 101 artiklan 3 kohdan nojalla voidaan todeta, että 101 artiklan 1 kohdan määräykset eivät koske toimea, joka i) tehostaa tuotantoa tai tuotteiden jakelua tai edistää teknistä tai taloudellista kehitystä; ii) jättää kuluttajille kohtuullisen osuuden näin saatavasta hyödystä, iii) ei aseta keskittymään osallistuville yrityksille rajoituksia, jotka eivät ole välttämättömiä mainittujen tavoitteiden toteuttamiseksi; ja iv) ei anna näille yrityksille mahdollisuutta poistaa kilpailua merkittävältä osalta kysymyksessä olevia tuotteita.

JAKSO 13

Vakuutus

Ilmoituksen lopussa on oltava seuraava vakuutus, joka kaikkien ilmoituksen tekijöiden on allekirjoitettava tai joka on allekirjoitettava kaikkien näiden puolesta:

”Ilmoituksen tekijät vakuuttavat, että tässä ilmoituksessa olevat tiedot on heidän vilpittömän tietämyksensä mukaan annettu rehellisesti ja että ne ovat todenmukaisia ja täydellisiä, että he ovat toimittaneet CO-lomakkeessa vaadittujen asiakirjojen todenmukaiset ja täydelliset jäljennökset, että kaikki arviot on ilmoitettu arvioiksi ja ovat allekirjoittaneiden parhaita mahdollisia arvioita seikoista, joita ne koskevat, ja että kaikki näkemykset on esitetty vilpittömässä mielessä. Ne ovat tietoisia sulautuma-asetuksen 14 artiklan 1 kohdan a alakohdan säännöksistä.”

Digitaalisesti allekirjoitettujen lomakkeiden osalta seuraavat kentät ovat pelkästään tiedoksi. Niiden olisi vastattava vastaavien sähköisten allekirjoitusten metatietoja.

Päivämäärä:

[allekirjoittaja 1] Nimi: Organisaatio: Asema: Osoite: Puhelinnumero: Sähköposti: [”sähköisesti allekirjoitettu” / allekirjoitus] [mahdollinen allekirjoittaja 2] Nimi: Organisaatio: Asema: Osoite: Puhelinnumero: Sähköposti: [”sähköisesti allekirjoitettu” / allekirjoitus]

(1) Neuvoston asetus (EY) N:o 139/2004, annettu 20 päivänä tammikuuta 2004, yrityskeskittymien valvonnasta (”sulautuma-asetus”) (EUVL L 24, 29.1.2004, s. 1).

(2) EUVL L, [X], [X].[X].[X], s. [X].

(3) Ks. erityisesti ETA-sopimuksen 57 artikla, ETA-sopimuksen liitteessä XIV oleva 1 kohta, ETA-sopimuksen pöytäkirjat 21 ja 24 sekä valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen, jäljempänä ”valvonta- ja tuomioistuinsopimus”, pöytäkirja 4. Ilmaisulla ”EFTA-valtiot” tarkoitetaan niitä EFTAan kuuluvia valtioita, jotka ovat ETA-sopimuksen sopimuspuolia. Nämä valtiot ovat 1. toukokuuta 2004 alkaen Islanti, Liechtenstein ja Norja.

(4) Yhteisyritysten tapauksessa myös jaksossa 12 pyydetyt tiedot.

(5) Ks. https://ec.europa.eu/competition-policy/mergers/practical-information_en.

(6) Ks. erityisesti ETA-sopimuksen 122 artikla, ETA-sopimuksen pöytäkirjassa 24 oleva 9 artikla sekä valvontaviranomaisen ja valvonta- ja tuomioistuinsopimuksen pöytäkirjassa 4 olevan XIII luvun 17 artiklan 2 kohta.

(7) EUVL L 295, 21.11.2018, s. 39. Ks. myös yrityskeskittymien tutkintaan liittyvä tietosuojalauseke osoitteessa https://ec.europa.eu/competition-policy/index/privacy-policy-competition-investigations_en.

(8) Kehitysputkessa olevat tuotteet ovat tuotteita (tai palveluja), joita yritykset aikovat tuoda markkinoille lyhyellä tai keskipitkällä aikavälillä.

(9) Kehitysputkessa oleviin tuotteisiin liittyviä horisontaalisia päällekkäisyyksiä ovat päällekkäisyydet kehitysputkessa olevien tuotteiden välillä sekä jo markkinoitujen tuotteiden ja kehitysputkessa olevien tuotteiden välillä.

(10) Kehitysputkessa oleviin tuotteisiin liittyviä vertikaalisia suhteita ovat suhteet kehitysputkessa olevien tuotteiden välillä sekä jo markkinoitujen tuotteiden ja kehitysputkessa olevien tuotteiden välillä.

(11) Komission tiedonanto tiettyjen keskittymien yksinkertaistetusta käsittelystä neuvoston asetuksen (ETY) N:o 139/2004 nojalla, jäljempänä ”yksinkertaistettua menettelyä koskeva tiedonanto” (EUVL С [X], [X].[X].[X], p. [X]).

(12) SWOT on lyhenne sanoista ”Strengths”, ”Weaknesses”, ”Opportunities” ja ”Threats” eli ”vahvuudet”, ”heikkoudet”, ”mahdollisuudet” ja ”uhat”. Tietoa pyydetään myös mahdollisista muista tavoista kuvata tietyn tuote-/innovointialan kilpailuympäristöä.

(13) Lisätietoa vaikutusalaan kuuluvien markkinoiden tunnistamisesta on jaksossa 6.

(14) Jos kyse on kiistanalaisesta tarjouksesta, tämä kattaa kohdeyrityksen, jolloin vaaditut tiedot on annettava siinä laajuudessa kuin on mahdollista.

(15) Ks. sulautuma-asetuksen 3 artiklan 3–5 kohta ja 5 artiklan 4 kohta.

(16) Ks. komission konsolidoitu tiedonanto toimivaltakysymyksistä, annettu yrityskeskittymien valvonnasta annetun neuvoston asetuksen (EY) N:o 139/2004 mukaisesti (EUVL C 95, 16.4.2008, s. 1), jäljempänä ”toimivaltatiedonanto”.

(17) Ks. Toimivaltatiedonannon jakso B IV.

(18) Liikevaihdon laskeminen, ks. toimivaltatiedonanto.

(19) Lisätietoa vaikutusalaan kuuluvien markkinoiden tunnistamisesta on jaksossa 6.

(20) Ks. komission tiedonanto merkityksellisten markkinoiden määritelmästä yhteisön kilpailuoikeuden kannalta (EYVL C 372, 9.12.1997, s. 5).

(21) Ilmoituksen tekijöitä kehotetaan esittämään ilmoitusta edeltävässä yhteydenpidossa tiedot kaikista vaikutusalaan mahdollisesti kuuluvista markkinoista, vaikka ne katsoisivatkin, etteivät kyseiset markkinat loppujen lopuksi kuulu vaikutusalaan, ja huolimatta siitä, että niillä saattaa olla tietty näkemys markkinoiden määrittelystä.

(22) Tuotteita (tai palveluita) pidetään toisiaan täydentävinä, kun esimerkiksi yhden tuotteen käyttö (tai kulutus) edellyttää toisen tuotteen käyttöä (tai kulutusta), kuten nitojat ja niitit tai tulostimet ja tulostinten mustekasetit.

(23) Esimerkkejä tällaiseen tuotevalikoimaan kuuluvista tuotteista ovat baareille ja ravintoloille myytävä viski ja gini sekä tuotteiden valmistajille myytävät erilaiset pakkausmateriaalit tietyn tuoteryhmän pakkaamiseen.

(24) Yksinkertaistettua menettelyä koskeva tiedonanto, 11 kappale.

(25) Kaikille yksinkertaistettua menettelyä koskevan tiedonannon 8 kappaleen piiriin kuuluville markkinoille täytetään vain yksi taulukko, jossa on kaikki tarvittavat ruudut rastitettuina.

(26) Esimerkiksi jos tarjontaketjun edeltävien markkinoiden U ja seuraavien markkinoiden D vertikaalisen suhteen osalta on tarkasteltu uskottavia edeltävien markkinoiden määrittelyjä U1 ja U2, olisi esitettävä kaksi taulukkoa: yksi jossa on tiedot U1:stä ja D:stä ja yksi jossa on tiedot U2:sta ja D:stä.

(27) Kaikki markkinat, jotka kuuluvat yksinkertaistettua menettelyä koskevan tiedonannon 8 kappaleen piiriin ja joihin ei sovelleta mitään menettelyllisiä takeita tai poissulkemisia (eli vastaus kaikkiin kysymyksiin kohdassa 7.4 on ”Ei”) kuvataan kaikki samassa taulukossa. Jokaisesta sellaisesta yksinkertaistettua menettelyä koskevan tiedonannon 8 kappaleen piiriin kuuluvasta markkinasta, jonka osalta vastaus ainakin yhteen kysymykseen on ”Kyllä”, olisi täytettävä erillinen taulukko.

(28) Markkinoiden arvosta ja määrästä on käytävä ilmi tuotanto, johon on lisätty tuonti ja josta on vähennetty vienti, tarkastelluilla maantieteellisillä alueilla.

(29) Tätä kohtaa ei tarvitse täyttää, jos samat tiedot on samojen kehitysputkessa olevien tuotteiden osalta jo annettu kohdassa 8.1.6.

(30) Markkinaosuudet, jos yhdellä tai useammalla osapuolella on markkinoituja tuotteita.

(31) Sellaisten kilpailijoiden markkinaosuudet, joilla on markkinoituja tuotteita. Jos markkinoituja tuotteita ei ole, kuvataan vähintään kolme kilpailevia tuotteita kehittävää kilpailijaa.

(32) Markkinaosuudet, jos yhdellä tai useammalla osapuolella on markkinoituja tuotteita.

(33) Sellaisten kilpailijoiden markkinaosuudet, joilla on markkinoituja tuotteita. Jos markkinoituja tuotteita ei ole, luetellaan vähintään kolme kilpailevia tuotteita kehittävää kilpailijaa.

(34) Markkinaosuudet, jos yhdellä tai useammalla osapuolella on markkinoituja tuotteita.

(35) Sellaisten kilpailijoiden markkinaosuudet, joilla on markkinoituja tuotteita. Jos markkinoituja tuotteita ei ole, luetellaan vähintään kolme kilpailevia tuotteita kehittävää kilpailijaa.

(36) Viitaten vastauksiin kohdissa 8.1.6 ja 8.2.

(37) Komissio voi milloin tahansa pyytää muun muassa tähän CO-lomakkeeseen perustuvaa täydellistä ilmoitusta varten lisää yhteystietoja kunkin tässä CO-lomakkeessa yksilöidyn markkinatoimijoiden ryhmän osalta sekä pyytää muiden markkinatoimijoiden ryhmien kuten toimittajien yhteystietoja.

(38) Se, että tehokkuushyödyistä ei toimiteta tietoja ilmoitusvaiheessa, ei estä toimittamasta tietoja myöhemmin. Mitä aikaisemmin tiedot toimitetaan, sitä paremmin komissio voi kuitenkin todentaa väitetyt tehokkuushyödyt.

(39) Tehokkuushyötyjen arvioinnin osalta ks. komission suuntaviivat horisontaalisten sulautumien arvioinnista yrityskeskittymien valvonnasta annetun neuvoston asetuksen nojalla (EUVL C 31, 5.2.2004, s. 5).

(40) Ks. ETA-sopimuksen 53 artiklan 1 kohta.

(41) Ks. ETA-sopimuksen 53 artiklan 3 kohta.